钦定古今图书集成/方舆汇编/职方典/第1489卷 > 《重修北坡沼碑记》何俊
## 钦定古今图书集成/方舆汇编/职方典/第1489卷 > 《重修北坡沼碑记》何俊

“为政不难，有利泽及人为难。利泽及人不难，广博悠
久为难。苟施利泽而不广博则是私恩小惠耳，君子
不为也；广博而不悠久，则是目前近利耳，君子不贵
也。君子为政，欲利泽之及人，如阳春之布无处而不
到，如江河之流无时而止息。所以不以利泽及人为
难，而以广博悠久为难也。”《云南澂》府治之北三里许，
《阙摩》山麓，怪石数拳，状如龙头。石间有灵湫，号“北坡
沼”，深不可测。曩时源泉混混，不舍昼夜，灌溉田亩，计
万馀顷。数年为冈阜倒塌，土沙湮塞，牛马作秽，水皆
散漫而不收，田皆坚燥而难垦，民甚病焉。西属夹江
太守张君𥙿，下车之初，以教养为首务，父老以是告，
遂有兴筑之念。乃与同寅判府安岳于君瀛，躬相其
地势，经营谋度，各捐己俸为倡，“劝助于富家，借力于
闲民，鸠工集材，陶灰辇石，于政暇自董其事。周围筑
堤四十馀丈，高一丈二尺，阔三之二，俱以石包砌。中
为石闸，广六尺，悬厚宽六板，以时启闭，节涸溢，决其
中之淤塞，濬其中之源流。”又以馀赀立庙三间于沼
上，上塑龙王像，以严“祀事。”复令华藏寺僧圆亮辈司
守之。肇工于成化癸卯二月十五日毕工。是岁四月
上旬，费不逾百日，而水之潴蓄，仍复渊源莫测，流出
无穷。自兹以致千百载，田无荒旱之忧，民有秋成之
望，家食以之而足，国赋由之而充。其利泽之广博悠
久，又孰有加于此哉？致事官赵禧等与阖境军民老
稚，念兹丰功伟绩，没齿难忘，惟恐后人不知其所自，
谋诸司训湘阴刘贯，具其事之颠末，求记诸石。予与
太守，公在南郡时，忝为同寅，虽无文，焉敢辞？矧！公利
泽及人，不止于此，如“躬行阡陌，劝课农桑，作兴学校，
造就人材，与夫严禁令而盗贼息，抚流离而户口增，
词讼简而囹圄空，赋役省而颂声作”，虽古之循良不
过是也，然此特一郡之利泽耳。他日荣转大藩，位居
台辅，其利泽之被，自一省以及天下，又岂有穷也乎？
兹因其请，为之记以垂后焉。成化二十年正月既望，